རྙོག་དྲའི་རྩ་བ་ནི་ཉོན་མོངས་ཀྱི་བློ་ཡིན་པས་ཆུང་བ་ཁྱིམ་ཚང་ནས་ཆེ་བ་རྒྱལ་ཁབ་ཀྱི་དབར་དང་།མདོར་ན་འཛམ་གླིང་སྤྱིའི་དཀའ་རྙོག་གི་འབྱུང་རྩ་ནི་ཉོན་མོངས་ཀྱི་བློ་ཡིན་པ་དང་།དཀའ་ངལ་དེ་དག་སེལ་རྒྱུར་རྒྱ་གར་སྲོལ་རྒྱུན་བློའི་རྣམ་གཞག་དང་བྱེད་ལས་སྐོར་གྱི་ལེགས་བཤད་དེ་དག་ཧ་ཅང་འབྲེལ་བ་ཆེན་པོ་ཆགས་ཡོད།དེ་རིང་སློབ་ཕྲུག་ཁྱེད་རང་ཚོས་བསླབ་པ་མཐར་སོན་ནས་འབུམ་རམས་པའི་ལག་འཁྱེར་ཐོབ་ཀྱང་མི་ཡིན་ཕྱིན་སེམས་ཚོར་ཡོད།དེར་བརྟེན་དེང་དུས་ཤེས་ཡོན་རྐྱང་པས་མི་ཆོག་པར་རྒྱ་གར་རང་གི་གནའ་རབས་ཀྱི་ལེགས་བཤད་དེ་དག་ལའང་ངེས་པར་དུ་དོ་སྣང་སྤྲོད་དགོས།དེང་དུས་ཤེས་ཡོན་རྐྱང་པས་སེམས་ཞི་བདེ་བག་ཕེབས་ལྡན་པ་ཞིག་ཡོང་ཐབས་མེད།དེང་དུས་ཤེས་ཡོན་དང་ལྷག་པར་འཕྲུལ་རིག་གི་ཤེས་བྱ་དེ་དག་ཐོག་བློའི་རྣམ་གཞག་དང་བྱེད་ལས་སོོགས་ལ་དོ་སྣང་སྤྲོད་དགོས།དེ་འདྲ་བྱུང་ན་འཛམ་གླིང་བདེ་ཞིང་སྐྱིད་པ་ཞིག་ཡོང་ཐུབ།འགན་འདི་རྒྱ་གར་བ་གཞོན་སྐྱེས་ཁྱེད་ཚོར་ཡོད།ཅེས་སོགས་ཀྱི་བཀའ་སློབ་སྩལ་རྗེས་རྒྱ་གར་གྱི་སྲིད་བློན་ཟུར་པ་སྐུ་ཞབས་ལཱལ་བྷ་ཧཱ་དུར་ཤཱསྟྲི་དམ་པ་མཆོག་གི་སྲས་སྐུ་ཞབས་ཨ་ནིལ་ཤཱསྟྲི་ལགས་ཀྱིས་ཐུགས་རྗེ་ཞུའི་གསུང་བཤད་གནང་སྟེ་མཛད་སྒོ་མཇུག་གྲུབ་ཡོད་པ་བཅས།།